අනතුරුව බටහිර ඉන්දීය කොදෙව් කණ්ඩායමේ ආරම්භක පිතිකරු ලෙස ඔහු යොදා ගැනිණි. 1975 පළමු එක්දින ලෝක ශූරතාව බටහිර ඉන්දීය කොදෙව් කණ්ඩායමට දිනා දීමට රිචඩ්ස්ගෙන් ලැබුණේ අනගි සහයකි. 1979 එංගලන්තයේ ලෝඩ්ස්හි පිටියේ පැවැති දෙවැනි එක්දින ලෝක කුසලාන තරගයේ අවසන් මහා තරගයේදී ශතකයක් රැස්කරමින් දෙවැනි වරටත් එම ශූරතාව කොදෙවුවන් සතු කර දීමට රිචඩ්ස් දායක විය. 2005 වන තෙක් එක්දින ලෝක කුසලාන තරගාවලියක ශතකයක් ලබා කඩුළු පහක් දවාගත් එකම ක්‍රීඩකයා වූයේ ඔහුය.